
[bookmark: _Hlk166247125]Հայաստանի Հանրապետության ներքին գործերի նախարարության  աղետների և արտակարգ այլ իրավիճակների կառավարման վարչության հետաղետային վերականգման կառավարման բաժնի փորձագետ ներգրավելու մասին

     1․ Ծրագրով նախատեսված աշխատանքների համառոտ նկարագիրը՝
1) աջակցում է աղետների ռիսկի կառավարման ոլորտում Վարչության գործառույթների իրականացմանը,  
2) աջակցում է Նախարարության հիմնական մասնագիտական կառուցվածքային ստորաբաժանումների, գրասենյակի, Նախարարությանը ենթակա պետական մարմինների և Նախարարության ենթակայությանը հանձնված պետական ոչ առևտրային կազմակերպությունների հետ համատեղ աղետների ռիսկի կառավարմանն ուղղված նպատակային ծրագրերի իրականացմանը, 
3) աջակցում է աղետների ռիսկի կառավարման ոլորտի զարգացման հիմնախնդիրներով առաջարկությունների ներկայացմանը,
4) աջակցում է աղետների ռիսկի կառավարման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի առաջարկությունների ներկայացմանը,
5) աջակցում է այլ իրավական ակտերով սահմանված գործառույթների իրականացմանը։
2․ Փորձագետ ներգրավելու ժամկետն է՝ մինչև 6 (վեց) ամիս: 
3․ Փորձագետի աշխատավարձը կազմում է՝ 139 776 (մեկ հարյուր երեսունինը հազար յոթ հարյուր յոթանասունվեց) ՀՀ դրամ (ներառյալ հարկերը)։

4․ Փորձագետին ներկայացվող պահանջներն են՝
1. առնվազն միջնակարգ կրթություն.
1.  հայերենի իմացություն․ 
1.  աշխատանքային ստաժ չի պահանջվում․
1.  համապատասխան ոլորտի իրավական ակտերի իմացություն և անհրաժեշտ             տեղեկատվության տիրապետում․
1.  համակարգչով և ժամանակակից այլ տեխնիկական միջոցներով աշխատելու ունակություն:
  

5․  Փորձագետը պարտավորվում է՝
1) բարեխղճորեն կատարել սույն պայմանագրով ստանձնած աշխատանքները։
2) պահպանել համապատասխան մարմնում սահմանված ներքին կարգապահական կանոնները, աշխատանքային կարգապահությունը։
3) պահպանել աշխատանքի պաշտպանության և անվտանգության ապահովման միջոցները․
4) իրականացնել ՀՀ աշխատանքային օրենսդրությամբ, «Հանրային ծառայության մասին» օրենքով և սույն պայմանագրով իրեն վերապահված այլ պարտականությունները։

   6. Դիմումների ընդունման վերջին ժամկետն է 2026թ. օգոստոսի 04-ը  ներառյալ:
  7․  Աշխատավայրը`  ՀՀ ք. Երևան, Դավթաշեն, 4-րդ թաղամաս,   Ա․ Միկոյան 109/8։
  8․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։

   9․ Ընտրություն կատարելու եղանակը`
Դիմում ներկայացրած քաղաքացիների փաստաթղթերի ուսումնասիրության հիման վրա։

  10․ Դիմող քաղաքացիները պետք է ներկայացնեն հետևյալ փաստաթղթերը.
· դիմում Նախարարության գլխավոր քարտուղարի անունով (դիմումի ձևը կցվում է),
· հայտարարություն (ձևը կցվում է) ՀՀ կառավարության 02.08.2018թ. N 878-Ն  որոշմամբ հաստատված կարգի 13-րդ կետով նախատեսված սահմանափակումների բացակայության մասին․
· տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
· արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
· մեկ գունավոր լուսանկար 3X4 սմ չափի․
· անձնագրի կամ նույնականացման քարտի պատճենը։
 11․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով, էլեկտրոնային փոստի հասցեն` hrmd@mia.gov.am)։
 12․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը    09.30-12.30-ը, 14։30-17։00    (բացի շաբաթ և կիրակի օրերից)։
   Լրացուցիչ տեղեկությունների համար դիմել ՀՀ ներքին գործերի նախարարություն         (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81,           էլեկտրոնային փոստի հասցեն` hrmd@mia.gov.am)։
